DOI: 10.14457/tu.the.2017.1606
title: พฤติกรรมการใช้ ปัจจัยด้านเทคโนโลยีและการยอมรับแอปพลิเคชันวีแชทในประเทศไทย: กรณีศึกษา กรุงเทพมหานคร

description: งานวิจัยพฤติกรรมการใช้ ปัจจัยด้านเทคโนโลยีและการยอมรับแอปพลิเคชันวีแชทในประเทศไทย กรณีศึกษา กรุงเทพมหานคร เพื่อศึกษา (1) พฤติกรรมการใช้แอปพลิเคชันวีแชทของคนไทยในกรุงเทพมหานครและ (2)ปัจจัยที่ส่งผลต่อการยอมรับแอปพลิเคชันวีแชทของคนไทยในกรุงเทพมหานคร ระเบียบวิธีวิจัยรวบรวมข้อมูลที่ได้รับจากแบบสอบถาม ใช้กลุ่มตัวอย่าง คือ ผู้ที่ใช้แอปพลิเคชันวีแชทที่อาศัยอยู่ในกรุงเทพมหานครจำนวน 400 คน การวิเคราะห์ผลโดยใช้สถิติเชิงพรรณนา ได้แก่ การแจงความถี่ ร้อยละ ค่าเฉลี่ย และ ค่าเบี่ยงเบนมาตรฐาน และวิเคราะห์ข้อมูลเชิงปริมาณ ทดสอบความสัมพันธ์จากค่า Independent t-test One Way Analysis of Variance ANOVA (F-test) และ Spearman’s Rank Correlationผลการศึกษาพบว่า กลุ่มตัวอย่างส่วนใหญ่เป็นเพศหญิง (73%) มีอายุระหว่าง 26-35 ปี (43.3%) มีการศึกษาอยู่ในระดับปริญญาตรี (64.8%) ประกอบอาชีพเป็นพนักงานบริษัทเอกชน (47.7%) สถานภาพสมรสเป็นโสด (79.4) มีรายได้เฉลี่ยต่อเดือนระหว่าง 15,001-30,000 บาท (43.3%) ส่วนใหญ่มีการใช้งานมากกว่า 3 ปี (45.5%) มีวัตถุประสงค์เพื่อการสนทนา (38.8%) ระยะเวลาโดยเฉลี่ยในการใช้งานในแต่ละวันมากกว่า 2 ชั่วโมง (35.7%) อุปกรณ์ที่ใช้ส่วนมากเป็นสมาร์ทโฟน (57.7%) มีปริมาณการใช้โดยรวมอยู่ในระดับปานกลาง โดยมีปริมาณการใช้งานการสนทนาด้วยข้อความ (3.08) การส่งสติ๊กเกอร์ระหว่างการสนทนา (2.93) การถ่ายรูป/ส่งรูป/วีดีโอ (2.92) การโทรเข้า/รับสายด้วยเสียง (Voice Call) (2.76) การสนทนาด้วยการส่งเสียง (2.69) การสนทนาเป็นกลุ่มกับเพื่อนในกลุ่ม (2.69) การแชร์ข้อความแสดงความรู้สึก/ความคิดเห็น (Moments) (2.61) การอัดและส่งคลิปเสียงหรือไฟล์ต่างๆ (2.57) และการโทรเข้า/รับสายด้วยวีดีโอ (Video Call) (2.54) ในระดับการใช้งานมาก ส่วน ปริมาณการใช้งานเพื่อ การค้นหาข้อมูลข่าวสารต่างๆ (2.31) การใช้เพื่อเชื่อมต่อกับแพลตฟอร์มอื่นๆ (2.29) การรับ/จ่ายเงิน (2.25) เปิดรับข้อมูลข่าวสารจาก Official Account (2.22) การส่งอั่งเปา (2.14) หาเพื่อนใหม่ตามระยะหรือการเขย่าเพื่อหาเพื่อน (2.09) และเปิด Official Account เพื่อเผยแพร่ข้อมูลทางธุรกิจ (1.94) ในระดับการใช้งานปานกลาง กลุ่มตัวอย่างมีการยอมรับแอปพลิเคชันวีแชท ในระดับมาก (4.12) โดยกลุ่มตัวอย่างมีความตั้งใจที่จะใช้แอปพลิเคชันวีแชทต่อไปในระดับมากที่สุด (4.30) มีความตั้งใจที่จะแนะนำเพื่อน/คนรู้จักมาใช้แอปพลิเคชันวีแชทในระดับมาก (3.94)กลุ่มตัวอย่างส่วนใหญ่มีความคิดเห็นปัจจัยด้านเทคโนโลยีการของแอปพลิเคชันวีแชทโดยรวมอยู่ในระดับมาก (3.88) โดยมีความคิดเห็น ในระดับมากทุกด้าน ด้านเครือข่ายทางสังคม (4.16) ด้านความครบถ้วนด้านมีเดีย (4.05) ด้านความง่ายในการใช้งาน (4.03) ด้านความคุ้มค่าทางการเงิน (3.92) ด้านความสนุกสนานในการใช้งาน (3.81) และด้านประโยชน์ในการใช้งาน (3.62) ผู้ใช้ที่มีอายุ ระดับการศึกษา อาชีพและรายได้เฉลี่ยต่อเดือนที่แตกต่างกันมีพฤติกรรมการใช้แอปพลิเคชันวีแชทแตกต่างกัน ซึ่งผู้ใช้ส่วนมากมีอายุ 26-35 ปี ผู้ใช้ที่มีระดับการศึกษายิ่งสูงและมีรายได้เฉลี่ยต่อเดือนยิ่งสูงมีประสบการณ์ในการใช้งานแอปพลิเคชันวีแชทยิ่งมาก และผู้ใช้ที่มีอาชีพพนักงานบริษัทเอกชนมีระยะเวลาการใช้แอปพลิเคชันวีแชทมากที่สุด และผู้ใช้ที่มีเพศที่แตกต่างกันมีการยอมรับแอปพลิเคชันวีแชทแตกต่างกันของคนไทยในกรุงเทพมหานคร โดยเพศหญิงมีการยอมรับแอปพลิเคชันวีแชทมากกว่าเพศชายปัจจัยด้านเทคโนโลยีทุกด้านที่ศึกษามีความสัมพันธ์กับการยอมรับแอปพลิเคชันวีแชท และปัจจัยด้านเทคโนโลยีทุกด้านได้พัฒนามากขึ้นยิ่งทำให้ผู้ใช้ยอมรับแอปพลิเคชันวีแชทมากยิ่งขึ้น เรียงตามลำดับความสำคัญจากมากไปน้อยคือ ด้านเครือข่ายทางสังคม ด้านความครบถ้วนด้านมีเดีย ด้านความง่ายในการใช้งาน ด้านความคุ้มค่าทางการเงิน ด้านความสนุกสนานในการใช้งาน และด้านประโยชน์ในการใช้งาน